IPhone Air

iPhone Air ialah telefon pintar yang dibangunkan dan dipasarkan oleh Apple. Ia adalah sebahagian daripada generasi ke-19 iPhone. Peranti itu diumumkan bersama iPhone 17 berharga rendah dan iPhone 17 Pro dan 17 Pro Max berharga lebih tinggi semasa Apple Event di Apple Park di Cupertino, California, pada 9 September 2025. iPhone Air menggantikan siri Plus dalam barisan iPhone, dengan pilihan penjenamaan semula memfokuskan pada reka bentuk ringan serta ciri yang dipertingkatkan. Dengan kedalaman , ia merupakan iPhone paling nipis yang pernah dihasilkan, mengatasi kenipisan  bagi iPhone 6.

 Reka bentuk 
iPhone Air menampilkan badan titanium tergilap yang sangat nipis berbanding model iPhone 17 aluminium, juga merupakan yang paling ringan daripada generasi ke-19 iPhone. Kaca hadapan menggunakan Ceramic Shield 2 dengan salutan antipantul rekaan Apple baharu. Bahagian belakang dilindungi oleh Ceramic Shield, dan mempunyai bahagian tinggi yang menempatkan kamera, pembesar suara dan papan logik. iPhone Air akan tersedia dalam empat warna: Sky Blue, Light Gold, Cloud White dan Space Black.
Warna Imej Namaframeless|150x150pxSky Blueframeless|150x150pxLight Goldframeless|150x150pxCloud Whiteframeless|149x149pxSpace Black

 Spesifikasi 

 Set cip 
iPhone Air memiliki sistem atas cip A19 Pro. Cip itu mengandungi CUP 6 teras, GPU 5 teras dan Neural Engine 16 teras. Ia menggunakan modem C1X dan cip jaringan N1 rekaan baharu Apple sebagai usaha untuk mengurangkan pergantungan kepada Broadcom. Cip N1 memililki sokongan Wi-Fi 7, Bluetooth 6 dan Thread.

 Paparan 
iPhone Air termasuk paparan OLED Super Retina XDR 6.5" dengan kecerahan puncak 3000 nits dan kadar penyegaran dinamik sehingga 120 Hz. Paparan mempunyai resolusi 2736 × 1260 pada 460 piksel per inci. Ia mempunyai fungsi sentiasa hidup dan pelarasan kepada 1 Hz apabila tidak digunakan.

 Kamera 
iPhone Air mempunyai sistem kamera Fusion 48 megapiksel dengan kanta tunggal. Memandangkan ia tidak mempunyai lensa ultralebar, ia tidak mempunyai mod fotografi makro dan tidak boleh mengambil foto ruangan.

Bahagian hadapan peranti mempunyai kamera Center Stage 18 megapiksel. Kamera hadapan mempunyai penderia segi empat sama pertama pada iPhone dan boleh mengembangkan medan pandangan atau berputar dari orientasi potret ke landskap buat tangkapan berkumpulan.

 Ketersambungan 
Semua unit iPhone Air akan dijual dengan eSIM di seluruh dunia, meneruskan trend iPhone eSIM tunggal; model pertama ialah iPhone 14 dan 14 Pro di AS.

 Keselamatan 
Bermula dengan semua model iPhone 17 dan iPhone Air, peranti berdasarkan A19 dan A19 Pro memiliki Penguatkuasaan Integriti Memori (MIE). MIE ialah pertahanan keselamatan memori sentiasa hidup perkakasan-dan-OS yang menggunakan pengagih memori selamat Apple, Sambungan Teg Memori Dipertingkat (EMTE) dalam mod segerak dan dasar Penguatkuasaan Kerahsiaan Teg. Secara lalai, MIE mengukuhkan permukaan serangan utama termasuk kernel dan lebih 70 proses permukaan pengguna sambil mengekalkan prestasi. Apple menyatakan bahawa MIE menyasarkan perisian pengintip upahan dengan menjadikan rantaian eksploitasi hujung ke hujung jauh lebih mahal dan sukar untuk dibangunkan dan diselenggara.

 Rujukan 

 Pautan luar 



Kategori:IPhone